Document ID: 31994D0721

ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Οκτωβρίου 1994 για την αναπροσαρμογή σύμφωνα με το άρθρο 42 παράγραφος 3 των παραρτημάτων ΙΙ, ΙΙΙ και IV του κανονισμού (ΕΟΚ) αριθ. 259/93 του Συμβουλίου σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και έξοδό τους (94/721/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 259/93 του Συμβουλίου της 1ης Φεβρουαρίου 1993 σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας και κατά την είσοδο και έξοδό τους (1), και ιδίως το άρθρο 42 παράγραφος 3,
την οδηγία 75/442/ΕΟΚ του Συμβουλίου της 15ης Ιουλίου 1975 για τα απόβλητα (2), όπως τροποποιήθηκε τελευταία από την οδηγία 91/692/ΕΟΚ (3), και ιδίως το άρθρο 18,
Εκτιμώντας:
ότι, σύμφωνα με το άρθρο 42 παράγραφος 3 του κανονισμού (ΕΟΚ) αριθ. 259/93, τα παραρτήματα ΙΙ, ΙΙΙ και IV πρέπει να αναπροσαρμόζονται ώστε να λαμβάνονται υπόψη μόνον οι μεταβολές που έχουν ήδη εγκριθεί βάσει του μηχανισμού αναθεώρησης του ΟΟΣΑ-
ότι το Συμβούλιο του ΟΟΣΑ (4) απεφάσισε, στο πλαίσιο του μηχανισμού αναθεώρησης, να τροποποιήσει τον πράσινο, τον κίτρινο και τον κόκκινο κατάλογο αποβλήτων-
ότι είναι αναγκαίο να τροποποιηθούν τα παραρτήματα ΙΙ, ΙΙΙ και IV του κανονισμού (ΕΟΚ) αριθ. 259/93 ώστε να ληφθούν υπόψη οι τροποποιήσεις αυτές-
ότι η Επιτροπή, προκειμένου να προβεί στην αναπροσαρμογή των παραρτημάτων ΙΙ, ΙΙΙ και IV του εν λόγω κανονισμού, επικουρείται από την επιτροπή η οποία συνεστήθη δυνάμει του άρθρου 18 της οδηγίας 75/442/ΕΟΚ-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη που διατύπωσε η εν λόγω επιτροπή,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Tα παραρτήματα ΙΙ, ΙΙΙ και IV του κανονισμού (ΕΟΚ) αριθ. 259/93 αντικαθίστανται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 21 Οκτωβρίου 1994.

Labels: 0
3
8
20